Доротео Аранго Арамбула (; Рио Гранде, 5. јун 1878 — Идалго дел Парал, 20. јул 1923), познатији као Франсиско „Панчо“ Виља (), је био један од вођа Мексичке револуције између 1911. и 1920. Имао је одлучујућу улогу у обарању режима Викторијана Уерте. Такође је био привремени гувернер северне мексичке државе Чивава између 1913. и 1914. Његова породица је баскијског порекла. У то време у Мексику је био познат и као „Кентаур са севера“ (), због својих славних јуриша коњице чији је био генерал. У Мексику, Панчо Виља је херој и многе улице и квартови носе његово име.